**Obavještenje o promjeni termina održavanja svečanih promocija na Univerzitetu u Sarajevu**

Poštovani i dragi diplomanti i diplomantice, magistranti i magistrantice, doktori i doktorice nauka, dobitnici i dobitnice univerzitetskih priznanja,

Obavještavamo vas da se ranije utvrđeni datumi promocije doktora nauka i promocije diplomanata i magistranata Univerziteta u Sarajevu mijenjaju, te će se ove svečanosti održati prema sljedećem rasporedu:

* **Svečani čin promocije na čast doktora nauka i umjetnosti**Univerziteta u Sarajevu – **25. 01. 2025. godine** (subota) u Narodnom pozorištu Sarajevo u 18:00 sati;
* **Svečanost promocije diplomanata, diplomantica, magistranata, magistrantica i dobitnika i dobitnica priznanja** Univerziteta u Sarajevu – **01. 02. 2025. godine** (subota) u Bosanskom kulturnom centru u 12:00 sati;

Također vas obavještavamo da uvjerenja o diplomiranju koja su vam izdata VAŽE DO DOBIVANJA DIPLOME i predstavljaju javnu ispravu.

Univerzitet u Sarajevu izražava duboko žaljenje i upućuje izvinjenje svim doktorantima, diplomantima, magistrantima i dobitnicima priznanja i njihovim porodicama i prijateljima zbog izmjene datuma održavanja ovih svečanosti.

Univerzitet u Sarajevu je odlučan da i ove, kao i svake godine, najznačajniji i najsvečaniji događaji za studente i studentice proteknu u dostojanstvenoj i svečanoj atmosferi. Cijeneći veliki trud i rad naših studenata i njihovih profesora uložen u školovanje i sticanje diplome, želimo da predstojeće promocije budu odraz poštovanja i ponosa zbog vaših akademskih postignuća.